Гаранции за младежта
Channel: Social Europe
Date: 2013-04-16

В момента 5,5 милиона млади хора в Европа под 25 години са безработни. 
Това представлява почти 23%, а в някои държави като Испания или Гърция, ситуацията е още по-лоша: младежката безработица е над 50%. 

Но има решения. Едно от тях е "Европейска гаранция за младежта". 

Европейската комисия определи схемата за Гаранция за младежта, насочена към младите хора на възраст под 25, като един от най-добрите методи за намаляване на безработицата. Ето защо Комисията поиска всички страни от ЕС да изпълняват такива схеми.

С Европейската гаранция за младежта никой не е забравен. Всяка страна гарантира, че на всеки млад европеец ще бъде предложена работа или чиракуване, стаж или друго допълнително обучение, в рамките на четири месеца след напускане на училище или на последното работно място. 

Някои държави като Финландия и Австрия вече го правят. И това работи. 

Начинът, по който гаранцията е създадена, може да се различава в отделните държави, няма един универсален модел. Важен е резултатът: няма млад човек оставен сам, без подкрепа или шанс да си намери добра работа. 

ЕС се опитва да помогне на държавите да развият и разработят тези схеми. Вие също можете да помогнете, ако говорите открито и насърчавате Европейската гаранция за младежта във Вашата страна.

http://ec.europa.eu/social/main.jsp?catId=1036&langId=bg